**ИНФОРМАТИВЕН ЛИСТ**

**JOBACCESS**

JobAccess е национален центар за информации за работни места и вработување, наменето на лица со попреченост, работодавачи и даватели на услуги.

JobAccess е формиран од Австралиската влада за на едно место да се соберат информации и ресурси кои можат да „поттикнат вработување на лица со попреченост“.

JobAccess може да им помогне на луѓе со попреченост да најдат и задржат работa, да бидат унапредени на подобра работа, да добијат финансиска и друга поддршка, да ги подобрат работните способности и уште многу други нешта.

JobAccess може да им помогне на работодавачите да ја прифатат разноличноста на работното место, да се запознаат со користа што го дава вработувањето на луѓе со попреченост, да отвораат работни места за луѓе со попреченост, да ги вработуваат и задржуваат соодветните работници, да добијат финансиска и друга поддршка, да развиваат стратегии и планови за вработување на луѓе со попреченост и многу други нешта.

JobAccess може да им помогне на давателите на услуги во врска со вработување да ги задоволат во најголема мера потребите на луѓето со попреченост и многу други нешта.

Интернет страницата на JobAccess содржи низа информации како што се: финансиска поддршка за модификација на работни места и субвенции за плати; совети за вработување при поднесување молба за вработување и примање на работа на лице со попреченост; врски со програми за образование и обучување; информирање за попреченост; права и обврски на луѓето со попреченост и работодавците; алатки и ресурси за работодавачи и како да се создаде флексибилна работна средина; и линкови со низа други видови владина поддршка и програми.

За повеќе информации, посетете ја интернет страницата на JobAccess на www.jobaccess.gov.au или јавете се на советник на JobAccess на 1800 464 800 – повици од мобилни телефони се наплатуваат.